**Crezul meu**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Răstignit pe fila cărţii

Îmi văd viii, îmi văd morţii ,

Mă închin la toţi îndată...

Viaţa mea nu-i fără pată.

Pleacă crezul meu spre stele

Să se roage, să se spele

De păcate şi de vină

Drag de viaţă să susţină.

Se întoarce-apoi în mine,

Cu rugi, de divin se ţine,

Prinde viaţă în reverii

Explodând pe scena verii.

Se topeşte iar în pâine

Astăzi, mâine şi poimâine,

Azimă din dor de viaţă

Aură de crug pe faţă.

Şi se duce-apoi în lume

Lepădând din gând cutume

Se încarcă cu bineţe

În miraje fără speţe.

Crezul meu, o floare rară,

Răsărit din grea povară

Înfloreşte-n gânduri caste

Aruncând în iad năpaste,

Pictând armonii-n contraste

Când din suflet face oaste.

07.11.2018